open-index/open-wikipedia-markdown huggingface dataset:
Sykepleierhøyskolen i Lørenskog

**Sykepleierhøyskolen i Lørenskog** var en høgskole for sykepleierutdanning, etablert i Oslo i 1895 under navnet Norges Røde Kors' sykepleieskole. Skolen ble i 1994 fusjonert inn i Høgskolen i Akershus.

Skolen var den første ikke-religiøse utdannelse av sykepleiere i Norge, og ble opprettet 30 år etter at Norges Røde Kors ble stiftet i 1865. 

Skolen fikk navnet Røde Kors Sykepleieskole i Oslo og Akershus i 1961, i forbindelse med flytting fra Oslo til Lørenskog. I løpet av 1970-årene ble eierskapet overført fra Røde Kors til Akershus fylkeskommune. 

Skolen het fra 1981 Røde Kors Sykepleierhøyskole, og fra 1986 Sykepleierhøyskolen i Lørenskog. Da de øvrige sykepleierskolene i 1986 ble oppgradert til høgskole, var det etter at denne skolen og Sykepleierskolen i Molde hadde drevet forsøksdrift som høyskoler siden 1973.

Skolen ble slått sammen med jordmor- og helsesøsterutdanninger fra Statens utdanningssenter for Helsepersonell på Bygdøy i 1992, og de to skolene ble samlokalisert på Lørenskog i 1993.
## Referanser
10. etappe av Giro d’Italia 2010

**10. etappe av [[Giro d'Italia 2010]]** ble kjørt den 18. mai 2010. Nok en gang ble en flat etappe preget av flere brudd, men ingen fikk et avskrekkende forsprang på hovedfeltet. Hubert Dupont, Dario Cataldo  og Charles Wegelius satt i det mest lovende bruddet, men utbryterne ble tatt igjen rundt 15 kilometer før mål. Avslutningen på etappen inneholdt flere vanskelige svinger og en liten nedoverbakke som gav rytterne stor fart inn på de siste 500 meterne der det gikk slakt oppover igjen. Spurtkanonen Tyler Farrar fikk et perfekt opptrekk fra Julian Dean og resten av Garmin-Transitions-laget og kunne innkassere sin andre etappeseier i årets Giro.

## Eksterne lenker
*  Resultater på gazzetta.it
Sistanbekkenet

**Sistanbekkenet** er et endorheisk bekken som omfatter store deler av sørvestlige Afghanistan og sørøstlige Iran, og er et av de tørreste områdene i verden og et område utsatt for langvarig tørke. Dets nedslagsfelt er et system av elver som renner fra høylandet i Afghanistan og ut i ferskvannssjøer og myrer, og deretter til sin endelige destinasjon: Gowd-e Zereh, en senkning som utgjør en del av det store Sistanbekkenet. Helmand-elven drenerer bekkenets største tilsigsfelt, og er i hovedsak fylt av smeltevann fra fjellene i Hindu Kush, men andre elver bidrar også.

## Økologisk betydning

Siden næringslivet i denne regionen er basert på jordbruk, er avlingene avhengig av snøsmelting og nedbør i høyfjellet for å kunne opprettholde Sistanbekkenets tilstand og våtmarker. Denne vannkilden varierer sterkt over tid og har derfor resultert i grunnleggende problemer for menneskelige bosettinger i området, først og fremst med tanke på overlevelse. En alvorlig tørke som begynte på begynnelsen av det 21. århundre og frem til 2005 hadde vart i seks år, fikk ekstreme konsekvenser for befolkningen.

Regionens økonomiske overlevelse er avhengig av produkter fra våtmarksområdet. For eksempel spiser bufe høyt gras, olje brukes til oppvarming og matlaging og råvarene for konstruksjoner og håndverk. Vanntilgjengelighet påvirker inntektene fra fiske og jakt, en inntektskilde. Som en følge av den ekstreme tørken har den lokale økonomien brutt sammen i tillegg til ødeleggelse av våtmarkens økologiske system, noe som videre har forårsaket skade på jordbruket i deltaet basert på Helmand-elvens irrigasjon.

## Arkeologi
I mer enn 5&nbsp;000 år har Sistanbekkenet vært bebodd av sofistikerte kulturer og er dermed stedet for noen viktige arkeologiske funn. Shahr-e Sukhteh («Den brente byen») bygd i 3100 f.Kr. i nærheten av en nå opptørket sideelv til Helmand-elven, ble forlatt ett tusen år senere, mest sannsynlig på grunn av klimaendringer som endret elvens forløp. Kang og Zaranj i Afghanistan var viktige kulturelle knutepunkter i middelalderen, og er nå dekket av sand. Her er tegn på historiske vanningsanlegg, blant annet kanaler, fortsatt synlige i Dasht-e Margoh- og Chakhansur-områdene, mens andre steder er kanalene fylt med silt og jordbruksområder begravd av skiftende sand. I dag er området tynt befolket.

## Referanser


## Eksterne lenker
* 
*  Sandstorm over Afghanistan og Pakistan 
*  Fra våtland til «wasteland»: Ødeleggelsen av Hamoun-oasen
*  Ferskvannsfisk i Iran: Introduksjon - nedslagsfelt - Sistan
Hellerupgård

**Hellerupgård** var et landsted som lå ved Hellerupgårdsvej 20 i Hellerup nord for København, i det nåværende Gentofte kommune. Bygningen var oppført for konferensråd Erich Erichsen ved den franske arkitekten Joseph-Jacques Ramée i 1802. I 1904 sto Carl Brummer for et påbygging av en halvsirkulær veranda og en restaurering av huset.

Hellerupgård var oppført i en palladiansk stil med et fremhevet midtparti som ble avsluttet med en trekantsgavl foran.

Hellerupgård rakk ikke å bli fredet og i 1954 ble landstedet revet.

## Eksterne lenker
* Om Ramées landsteder i Gentofte Kulturarvsatlas (PDF)
* Foto av Hellerupgård hos Danske Billeder
* Foto av Hellerupgårds have hos Danske Billeder
Alessandro Liberati

**Alessandro Liberati** (født 24. august 1847 i Frascati, Italia, død 6. november 1927 i New York, USA) var en berømt kornettist, som blant annet spilte sammen med Jules Levy, Matthew Arbuckle og Benjamin Bent i the Patrick Gilmore Band. 

## Referanser


## Eksterne lenker
* Alessandro Liberati Collection Performing Arts Encyclopedia (Engelsk)
Møvig skole

**Møvig skole** er en grunnskole på Møvig i bydelen Vågsbygd, sørvest i Kristiansand. Skolen ble bygd i 1963 og har elever på ungdomstrinnet, 8.–10. klasse. 

## Historie
Tidligere lå det en småskole på samme sted, her gikk elever 1.–4. klasse. Denne ble kalt Møvig småskole, og ble bygget i 1957. Den nye Møvig skole ble bygget inntil den gamle, som da ble brukt delvis som klasserom for 1.–4. klasse, og delvis som kontor for helsesøster.

I 1958 kjøpte Oddernes kommune et større tomteområde på Møvig. Hensikten var å bygge både barneskole og en fremtidig ungdomsskole.

De første årene ble skolen brukt for elever fra hele Vågsbygd, da Vågsbygd skoles kapasitet var sprengt, og Møvig skole hadde god kapasitet. Første byggetrinn på fire klasserom sto ferdig høsten 1959, og Vågsbygd skole fikk plass til en hel del av sine elever der. Det var da klassetrinn fra 4. klasse og oppover.'

Under andre byggetrinn, var elever fra Møvig skole plassert i Vågsbygd Bedehus i Kjos frem til jul 1962. 

I begynnelsen av 1980-årene hadde skolen omkring 330 elever fordelt på 13 klasser fra syvende til niende skoleår. Lærertallet var på rundt 30.

Skoleåret 2004–2005 gjennomgikk Møvig skole en stor ombygging og oppussing. Det var arkitektkontoret Børve og Borchsenius as ved arkitekt Torun Aksnes som hadde ansvaret for planleggingen av det nye bygget.

Skolen har nå 390 elever og om lag 35 lærere.

## Rektorer
* 2023–: Elisabeth Grumheden Aggvin 
* 2002–2023: Marit Faanes 
* 1992–2002: Randi Bruvik Dahl
* 1967–1992: John Øvergård Jacobsen
* 1963–1967: Gerhard Linnebo
* 1959–1963: Jørgen Bjørndahl Jernæs (var rektor for både Vågsbygd og Møvig skole)

## Referanser


## Eksterne lenker
*
Musée d’art moderne de la ville de Paris

**Musée d'art moderne de la ville de Paris** er et kunstmuseum i Paris tilegnet kunst fra det 1900-tallet. Det ligger i Avenue du Président Wilson 11 i 16. arrondissement i Paris.

Museet holder til i Palais de Tokyo, som ble bygd til den internasjonale utstillingen av kunst og teknologi i 1937, og museet ble åpnet i 1961. Museets samlinger består av over 8000 kunstverk som illustrerer forskjellige kunstretninger i det 20. århundret. Midlertidige utstillinger skifter hver sjette uke.

## Samlingen
Museets samling inneholder blant annet arbeider av Pablo Picasso, Henri Matisse, Raoul Dufy, Maurice de Vlaminck, Georges Rouault, Fernand Léger, Georges Braque, Francis Picabia, Amedeo Modigliani, Giorgio de Chirico, Kees van Dongen, Pierre Bonnard, Chaim Soutine, André Derain, Suzanne Valadon, Maurice Utrillo, Robert og Sonia Delaunay, František Kupka, Juan Gris, Hans Bellmer, Jean Fautrier, Jean Arp, Alberto Giacometti, Yves Klein og Pierre Soulages.

## Utstillinger (eksempler)
* I 1998 arrangerte museet utstillingen «Nuit Blanche», en utstilling med unge kunstnere fra de nordiske landene, kuratert av Laurence Bossé og Hans Ulrich Obrist. Denne utstillingen dannet utgangspunktet for det som skulle bli kjent som «det nordiske miraklet» – nordiske kunstnere som deltakere på den internasjonale kunstscenen. Blant kunstnerne som deltok i «Nuit Blanche» var Olafur Eliasson, Elmgreen & Dragset, Bjarne Melgaard, Vibeke Tandberg og Knut Åsdam.
* Fra 15. oktober 2010 til 30. januar 2011 vil museet arrangere en retrospektiv utstilling om New York-maleren Jean-Michel Basquiat.

## Tyveriet i 2010
20. mai 2010 rapporterte museet at fem malerier var stjålet fra samlingen. Maleriene som hadde forsvunnet, var *[[Le pigeon aux petits pois]]* av Pablo Picasso, *[[La Pastorale]]* av Henri Matisse, *[[L'Olivier Près de l'Estaque]]* av Georges Braque, *[[La Femme a l'Eventail]]* av Amedeo Modigliani og *[[Nature Morte aux Chandeliers]]* og Fernand Léger. Den samlede verdien av maleriene er vurdert til 100 millioner euro  Et vindu hadde blitt knust og overvåkningskameraet viste en mann som tok maleriene. Myndighetene antar at tyven handlet alene. Tyven fjernet maleriene varsomt fra rammene som han etterlot.

Tyverier etterforskes av spesialenheten Brigade de Répression du Banditisme i det franske politiet. Det er uklart hvorfor museets alarmsystemer ikke varslet tyveriet, som ble oppdaget da ansatte ankom museet rett for kl. 7 om morgenen.

## Referanser


## Eksterne lenker
*
Voiebyen skole

**Voiebyen skole** (tidligere **Torkelsmyra skole**) er en grunnskole vest i boligstrøket Voiebyen i bydelen Vågsbygd, sørvest i Kristiansand. Skolen ligger ikke langt fra Voie kirke. Skolen ble ferdigstilt i år 2000, og har elever på barnetrinnet, 1.–7. klasse. Rektor er Ragnhild Nilsen Topstad.

## Historie
Voiebyen skole er en administrativt sammenslått skole. Etter et politisk vedtak i 2012, ble Voie skole, og Torkelsmyra skole bestemt sammenslått fra 1. august 2013. Fram til 1. august 2013 var Voie skole en 1.–4.-skole. Den ble bygd i 1973, da det var stor utbygging i Voiebyen. Elevene fortsatte på mellomtrinnet på Sjøstrand skole, og så videre til Møvig skole for ungdomsskole.

På slutten av 1990 tallet var Sjøstrand skole blitt for liten, og Torkelsmyra skole ble bygd som en 1.-7.-skole for å avlaste Sjøstrand skole. Torkelsmyra skole ble åpnet 1. august 2000. Det er plass til ca 270 elever ved skolen. Utover 2000-årene sank elevtallet i Voiebyen kraftig, og det var nødvendig med en omstrukturering slik at det i dag er en administrasjon og en skole. Skolen har totalt ca. 300 elever og to paralleller på alle trinn. 

Høsten 2020 ble Voiebyen skole en enhet som fra og med skolestart august 2020 er under samme adresse. Småskolen 1.–4. trinn holder til i hovedbygningen mens 5.–7. trinn holder til i nye brakker på nedsiden av skolen.

## Referanser


## Eksterne lenker
* Hjemmeside hos minskole.no
* Omtale hos arkitektene
Jondalen

**Jondalen** er et dalføre nordvest i Kongsberg kommune. Dalen er 15 km lang, og strekker seg vestover mot Telemark fra Lågen fem kilometer nord for Kongsberg. Jondalselva renner gjennom Jondalen.

Jondalen kirke ble bygget i 1882. *Jondalen kirke- og skolekommune* ble etablert ved lov i 1889. Bortsett fra disse kirke- og skolesakene sognet innbyggerne i Jondalen til tre kommuner: Gransherad i Telemark og Flesberg og Øvre Sandsvær i Buskerud. Jondalen lå perifert i forhold til sentrum av alle disse tre kommunene. 

Ved kommunereformen 1. januar 1964 ble Flesbergs og Gransherads deler av Jondalen slått sammen med bykommunen og Øvre Sandsvær og Ytre Sandsvær til den nye Kongsberg kommune.

Fylkesvei 37 går gjennom dalen. På nordsiden av Jondalselva går Bjørnholtveien og veien Bromyr. På sørsiden har man også Jondalsveien og Dokkagrenda. 

## Gårdsbruk i Jondalen
*Bakken
*Baklien
*Bjørnholt (gnr. 135 bnr. 16) (Holtet)
*Bråten
*Haugen
*Buen
*Nedre Auensplass (gnr. 141 bnr. 2)
*Øvre Auensplass (gnr. 141 bnr. 3)
*Hagen (gnr. 141 bnr. 4)
*Eikedokk (gnr. 141 bnr. 5)
*Langeid (gnr. 141 bnr. 6)
*Styggedalen (gnr. 141 bnr. 7)
*Nordre Stordalen (gnr. 141 bnr. 8)
*Søndre Stordalen (gnr. 141 bnr. 9)
*Engedalen (Trengedalen) (gnr. 141 bnr. 10)
*Dalen (Reklemyr) (gnr. 141 bnr. 11)
*Gravningsbråten (gnr. 141 bnr. 12)
*Søndre Gravningen (gnr. 141 bnr. 13)
*Nordre Gravningen (gnr. 141 bnr. 14)
*Gravningsmyr (gnr. 141 bnr. 15)
*Olesbråten (gnr. 141 bnr. 16)
*Gallerud (gnr. 141 bnr. 17)
*Liene +Tverlien (gnr. 141 bnr. 18)
*Harskog (gnr. 135 bnr. 17)
*Heimbu (gnr. 135 bnr. 27)
*Jondalen (flere bruk)
*Kaldal (gnr. 137 bnr. 5)
*Krokengen
*Saga
*Solly
*Storfossen
*Tangene
*Aamot
*Fulsebakke
## Referanser


## Litteratur
* 
* 
*
Sjøstrand skole

**Sjøstrand skole** er en grunnskole i sørøstre Voiebyen nær Møvig i bydelen Vågsbygd, sørvest i Kristiansand. Skolen ble bygd på 1970-tallet og har elever på barnetrinnet, 1-7. klasse.  
Klassefordelingen er 1-7 A og 1-7 B

## Eksterne lenker
* Hjemmeside hos minskole.no.

## Referanser
Fiskå skole

**Fiskå skole** er en grunnskole på Fiskå nordøst i bydelen Vågsbygd, som ligger sørvest i Kristiansand. Skolen ble bygd på 1960-tallet og har 290 elever på ungdomstrinnet, 8-10. klasse. Skolen har 30 lærere, og rektor er (i 2025) Oddvar Vik.

I 2025 ønsket kommuneadministrasjonen å legge ned skolen og flytte elevene til Karuss skole, da fordi kommuneøkonomien var dårlig og antall ungdomsskoleelever gikk ned.  En sentrum-høyre koalisjon i bystyret valgte til slutt å beholde skolen. 

Mette-Marit Tjessem Høiby gikk på skolen fra 1986 til 1989.  Cornelius Jakhelln og Einar Øgrey Brandsdal har omtalt miljøet på skolen på denne tiden som "brutalt". Byggingen av Karuss skole og aktive tiltak, som et eget elevombud, førte til et stadig bedre og snart et svært godt ungdomsmiljø på Fiskå skole.

## Referanser


## Eksterne lenker
*
Bonne nuit ma chérie

«**Bonne nuit ma chérie**» var Vest-Tysklands bidrag i Eurovision Song Contest 1960. Melodien var skrevet av Franz Josef Breuer og teksten var skrevet av Kurt Schwabach. Den ble fremført på tysk (bortsett fra den franske tittelen) av Wyn Hoop.

Sangen ble fremført det ellevte bidraget om kvelden 29. mars 1960 (etter Nederlands Rudi Carrell med «Wat een geluk» og før Italias Renato Rascel med «Romantica»).

Da avstemningen var ferdig hadde sangen fått elleve poeng, noe som gav den en delt fjerdeplass (med Nora Brockstedts «Voi-voi») blant 13 deltakere.

Den er i realiteten en vuggesang, hvor jeg-personen lover sin elsker at *«min kjærlighet vil ledsage deg overalt»* og *«jeg vil aldri glemme deg»*, mens han går for å sove.

## Norsk versjon
C.C. Bøyesen har skrevet en norsk tekst. Den norske tittelen er også «Bonne nuit ma chérie».

### Innspillinger
*Siss Hartmann og Rolf Lunde, Carsten Kloumans orkester. Innspilt 4. mai 1960. Utgitt på singlen Odeon D&nbsp;7374.
*Egil Ellingsen, Ragnar Danielsens orkester. Innspilt 7. juni 1960. Utgitt på singlen RCA NA&nbsp;1130a.

## Referanser
*Eurovision Song Contest 1960
Øregaard Museum

**Øregaard Museum** er et kunstmuseum som åpnet i 1921 i Hellerup i Danmark. Museumssamlingen omfatter mer enn 3000 kunstverk, nærmere bestemt dansk maleri og grafikk fra perioden 1750-1950, samt møbler, sølvtøy og porselen fra huset stod ferdig rundt år 1800. Museet er omgitt av en skulpturpark.

Museet ligger i en bygning tegnet av den franske arkitekten Joseph-Jacques Ramée og oppført i årene 1806-1808. Byggherre var den københavnske kjøpmannen Johannes Søbøtker, som ville bruke eiendommen som sommersted. Gården ble brukt slik i mer enn 100 år, og var i denne perioden dessuten eid av Joseph Hambro, A.N. Hansen og Ahlmann-Ohlsen, som har lånt sitt navn til villaveiene mellom landstedet og Øresund. I 1917 kjøpte Gentofte kommune landstedet og parken, og siden 1921 har bygningen vært i bruk som museum.

Museets viktigste samling er den Den Hegelske Samling med motiv fra København og omegn.

Bygningen er fredet.

### Spejlscenen
Den 2. juni 2017 åpnet museet en ny paviljong i parken. Den nye *Spejlscenen* har en scene for dukketeater, kunst og musikk. Paviljongen ble tegnet av Bertelsen & Scheving Arkitekter ApS. Museet meddelte at scenen skulle være«et helt nyt mødested for teater, musik og kunst i Øregaardsparken i Hellerup».Åpningsforestillingen den 2. juni 2017 var *Moodys store rejse*, som var skrevet av den somaliskfødte forfatteren Qaali Schmidt-Sørensen. Dramatiseringen for dukketeater var gjort av Caroline Malling Jørgensen. Stykket handlet om tilhørighet og om forflytninger, og ble beskrevet som en "dukke action-komedie for både store og små" . Oppsetningen var museets egenproduksjon, som trakk forbindelseslinjer til den opprinnelige eierens tilknytning til Vestindia. Museumsdirektør Sidsel Maria Søndergaard uttalte:«– Vi har valgt at indlede sæsonen med en nyproduktion, som tager afsæt i Øregaards vestindiske forbindelse. Det er en tematik, vi løbende arbejder med, og forestillingen indgår i museets markering af 100-året for salget af De Vestindiske Øer til USA. Stykket vil give børnefamilier og skolebørn i indskolingen mulighed for at lære om dansk kolonihistorie på en sjov og nutidig måde.».

## Referanser

## Eksterne lenker
*
Cosby med familie

***Cosby med familie*** (orig: *The Cosby Show*) er en amerikansk familierelatert komiserie som gikk på NBC fra 1984 til 1992. Serien handlet om den afroamerikanske familien Huxtable. Hovedrollen ble spilt av Bill Cosby, som forøvrig også var en av seriens skapere.

*Cosby med familie* er en av de aller mest populære TV-seriene gjennom tidene og har blitt vist i en rekke land. Den var den mest sette TV-serien i USA fem år på rad (1985-1989). Dette er en rekord de deler med talentprogrammet *[[American Idol]]* og komiserien *[[All in the Family]]*.

På grunn av seriens brede appell hadde den en relativt stor kulturell innvirkning i sin samtid. Den bidro til å bane vei for rekke senere TV-serier med afroamerikanere i hovedrollen. Blant dem den populære *[[Fresh Prince i Bel-Air]]*.

I 1987 kom spin-off-serien *[[Huxtable på college]]*. Denne hadde Denise Huxtable (Lisa Bonet) i hovedrollen.

## På norsk TV
*Cosby* ble sendt på NRK fra november 1985 til juli 1989. Serien steg raskt i popularitet i Norge, og i januar 1986 klatret den øverst på lista over beste likte program og lå på andreplass over mest sette program (like bak *[[Kvitt eller dobbelt]]*). Andelen seere steg i denne perioden (november-desember) fra 39% til 62%. Noen måneder senere var *Cosby* både det best likte- og mest sette programmet på NRK. Serien holdt seg på TV-toppen gjennom hele høstsesongen i 1986 og VG omtalte den som «Årets TV-slager i Norge». Totalt for 1986 ble Cosby den nest mest sette serien (bare slått av *[[Kvitt eller dobbelt]]*), men samtidig den best likte serien. Serien lå også meget høyt i 1987, men måtte se seg seermessig slått av LørDan. Den havnet også på andreplass over best likte TV-serier for 1987 (slått av dramaserien *[[Nord og sør]]*). I 1988 tapte serien mye av sin popularitet og havnet til slutt på 7.-plass over meste sette serier, og på 6.-plass over best likte serier.

Den ble sendt på TVNorge fra 1992 til 1994, under tittelen *Familien Cosby*.

## I rollene
*Bill Cosby – Heathcliff "Cliff" Huxtable
*Phylicia Rashād – Clair Olivia Hanks Huxtable, Cliffs kone
*Lisa Bonet – Denise Huxtable Kendall (Sesong 1-3 og sesong 6-7, sporadisk i sesong 4-5)
*Malcolm-Jamal Warner – Theodore Aloysius "Theo" Huxtable
*Tempestt Bledsoe – Vanessa Huxtable
*Keshia Knight Pulliam – Rudith Lillian "Rudy" Huxtable
*Sabrina Le Beauf – Sondra Huxtable Tibideaux (Sesong 2-8, sporadisk i sesong 1)
*Geoffrey Owens – Elvin Tibideaux (Sesong 4-8, sporadisk i sesong 1-3)
*Joseph C. Phillips – Martin Kendall (Sesong 6-7, sporadisk i sesong 8)
*Raven-Symoné – Olivia Kendall (Sesong 6-8)
*Erika Alexander – Pamela "Pam" Tucker (Sesong 7-8)
*Earle Hyman – Russell Huxtable, far til Cliff Huxtable

## Referanser


## Eksterne lenker
*
Flakksvann

**Flakksvann** er en innsjø i Birkenes kommune i Agder. Utløp og hovedtilløp er Tovdalselva, som er brukt til lakse- og ørretfiske. I tillegg munner Digeelva ut helt nord i vannet.

Ved Flakksvann lå også endestasjonen på den nedlagte, smalsporete jernbanen Lillesand-Flaksvandbanen til Lillesand 1896–1953. Stasjonsbygningen står fremdeles..

## Referanser
Trechaleidae

* Se systematisk inndeling

**Trechaleidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Middelsstore (5–12&nbsp;mm), svært langbeinte, grå eller brunlige edderkopper. De har ganske store øyne som danner to litt framoverbuede tverr-rader.
Kroppen er litt flat og virker påfallende liten sammenlignet med de lange og også ganske brede beina.

## Levevis
Disse edderkoppene lever gjerne i eller nær vegetasjonen langs steinete bekker. Noen spinner kompliserte, uregelmessige, flate fangstnett med et silkerør som edderkoppen sitter i, andre fisker etter bytte på vannoverflaten, ofte i ganske rasktstrømmende vann. Noen arter lever i skog (várzea) som er oversvømmet flere måneder av året. I alle fall noen av artene svømmer godt.

## Utbredelse
Alle artene unntatt én lever i Sør- og Mellom-Amerika. Det eneste unntaket er én art fra Japan.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Lycosoidea
******** Familie **Trechaleidae** Simon, 1890
********* *[[Amapalea brasiliana]]* Silva & Lise, 2006 (Brasil)
********* Slekten *[[Barrisca]]* Chamberlin & Ivie, 1936 (Sør-Amerika)
********* *[[Demelodos iheringi]]* Mello-Leitão, 1943 (Brasil)
********* Slekten *[[Dossenus]]* Simon, 1898 (Sør-Amerika)
********* Slekten *[[Dyrines]]* Simon, 1903 (Sør-Amerika)
********* Slekten *[[Enna (edderkopp)|Enna]]* O. P-Cambridge, 1897 (Mexico til Venezuela)
********* Slekten *[[Heidrunea]]* Brescovit & Höfer, 1994 (Brasil)
********* Slekten *[[Hesydrus]]* Simon, 1898 (Mellom og Sør-Amerika)
********* *[[Magnichela santaremensis]]* Silva & Lise, 2006 (Brasil)
********* Slekten *[[Neoctenus]]* Simon, 1897 (Sør-Amerika)
********* Slekten *[[Paradossenus]]* F. O. P.-Cambridge, 1903 (Sør-Amerika)
********* Slekten *[[Paratrechalea]]* Carico, 2005 (Sør-Amerika)
********* Slekten *[[Rhoicinus]]* Simon, 1898 (Sør-Amerika)
********* *[[Shinobius orientalis]]* (Yaginuma, 1967) (Japan)
********* Slekten *[[Syntrechalea]]* F. O. P.-Cambridge, 1902 (Mellom-Amerika)
********* Slekten *[[Trechalea]]* Thorell, 1869 (USA til Peru)
********* Slekten *[[Trechaleoides]]* Carico, 2005 (Sør-Amerika)

## Kilder
* da Silva, E.L.C. og Lise, A.A. (2009) On the taxonomy of Trechaleidae (Araneae, Lycosoidea) from Colombia and Peru. Zoologia 26: 357-362. http://submission.scielo.br/index.php/zool/article/view/5222/1243

## Eksterne lenker
* 
* Bilde av ''Trechalea'' sp.
* Nærbilde av Trechaleidae
Vågsbygd skole

**Vågsbygd skole** er en grunnskole ved Auglandsbukta i bydelen Vågsbygd, som ligger sørvest i Kristiansand. Skolen ligger ikke langt fra Vågsbygd kirke, og ble bygd i 1937. Skolens røtter går derimot tilbake til 1850-årene, og den har stått både på Kjos og Augland. Skolebygget fra 1937 ble utvidet i 1954. I 2024 var en stor ombygning til 265 millioner ferdig med plass til 500 elever.

Skolen har et flygel skjenket av Kirsten Flagstad.

Skolen ble i 2014 slått sammen med Åsane skole, og hadde en stund to avdelinger, Augland og Åsane, der Åsane kun hadde 1-3 trinn. Da den ombygde Vågsbygd skole stod klar i 2024 ble Åsane skole lagt ned og solgt, og i 2025 åpnet friskolen "Oasen skole Vågsbygd" i de gamle lokalene til Åsane skole. 

Vågsbygd skole hadde skoleåret 2017/2018 517 elever på barnetrinnet, 1-7. klasse. Skolen hadde i  2018 36 lærere, og rektor var Ellinor Aas. I 2023/24 hadde skolen 458 elever.

## Referanser


## Eksterne lenker
* Hjemmeside hos minskole.no.
* Historikk om skolen.
Aker sykepleierhøgskole

**Aker sykepleierhøgskole** var en høgskole for sykepleierutdanning, etablert i
Oslo i 1924 som intern pleierutdannelse ved Aker sykehus. Skolen ble i 1994 fusjonert inn i Høgskolen i Oslo.

Skolen ble organisatorisk løsrevet fra sykehuset gjennom en lovrevisjon i sykepleierutdanningen i 1962. Den fikk status og navn som  *høgskole* i løpet av 1980-årene. 

## Litteratur
* Reidun Bakkerud. *Aker sykepleierhøgskoles historie og utvikling 1924-1985 : fra sykehusskole til høgskole*. Oslo, 1993. ISBN 82-992842-0-1
* *Jubileumsskrift : 1924-1994*. Oslo, 1994. En samling av foredragene fra jubileumsseminaret
Safed Koh

**Safed Koh** (persisk: سفید کوه) eller **Spin Ghar** (pashto: سپين غر) er en fjellkjede på grensen mellom Afghanistan og Pakistan. Navnet *Safed Koh* betyr bokstavelig talt «hvitt fjell». Fjellkjeden er også kjent som **Safidfjellene** eller **Morgafjellene**. Den høyeste fjelltoppen er Sikaram, 4&nbsp;761 moh. Dette fjellet har bratte sider og utsyn over alle omkringliggende fjell. Med unntak av et smalt lavpunkt, Kabul-elven, som skjærer gjennom fjellene og renner østover ut i Indus, er fjellkjeden direkte forbundet med Shandur-utløperen av fjellsystemet Hindu Kush. 

En liten del av fjellkjeden krysses av Khyber-passet. De lave skråningene er nesten golde; furu og himalaiaseder vokste tidligere på hovedkjeden, men ødeleggelsene under den afghanske borgerkrigen reduserte tømmerressurser. Det drives noe jordbruk i dalene. 

## Referanser
Bian Shoumin

**Bian Shoumin** (kinesisk: 边寿民; født 1684 i Shanyang – nå Huai'an – i Jiangsu i Kina, død 1752), stilnavn *Yigong* eller *Shoumin*, også kalt *Weijian Laoren*, var en kinesisk maler under Qing-dynastiet. Han regnes som en av «de åtte eksentrikere fra Yangzhou».

## Referanser


## Litteratur
*邊頤公花卉冊 (Bian Yigong Hua Hui Ce). 高弋虬藏, 高野候鉴定 (Gao Yiqiu, Gao Yehou). 上海: 中華書局, 民国24年[1935] (Shanghai: Zhonghua Shu Ju, Minguo 24 nian). OCLC Number: 52510593.
*邊頤公花果草蟲冊(邊壽民繪) (Bian Yigong Hua Guo Cao Chong Ce). 上海: 有正書局, 192-? (Shanghai: You Zheng Shu Ju). OCLC Number: 708687964.
*清邊壽民蘆雁畫冊 (Qing Bian Shoumin Lu Yan Hua Ce). 台北:漢華文化事業股份有限公司, 民國61 [1972] (Taobei: Han hua wen hua shi ye gu fen you xian gong si, Minguo 61). OCLC Number: 33939849 (OCoLC) 78526603.
*邊壽民 (Bian Shoumin). 馬鴻增撰文 (Ma Hongzeng authored). 天津: 天津人民美術出版社, 2000 (Tianjin: Tianjin Renmin Meishu Chubanshe). OCLC Number: 44582447.
Dasht-e Margoh

**Dasht-e Margoh** (; også kjent som **Dasht-i Margo**, **Dasht-e Mārgow** eller **Margowørkenen**) er en ørkenregion i provinsene Helmand og Nimruz i sørlige Afghanistan. Ørkenen ligger ved siden av Khashørkenen og Rigestan. Området er rundt 150&nbsp;000 km² stort og høyden ligger på ca. 500-700 m. Ørkenen består hovedsakelig av sanddyner samt steinete og grusete sletter med solonchak, takir og sjeldne oaser. *Dasht* betyr «slette» på det lokale språket. 

## Eksterne lenker
*  Kart over Afghanistan
*  [The Integration of Biodiversity into National Environmental Assessment Procedures](http://webarchive.loc.gov/all/20040703140351/http://www.unep.org/bpsp/EIA/Case%20Studies/Afghanistan%20(EIA).pdf)
Ghana under Sommer-OL 1996

**Ghana under sommer-OL 1996**. Trettini sportsutøvere, trettisju menn og to kvinner fra Ghana deltok i fire sporter, friidrett, boksing, bordtennis og fotball under Sommer-OL i Atlanta. De vant ikke noen medaljer.

## Medaljer

## Resultater
### Friidrett
#### Menn

;Bane- og landeveisøvelser 

;Tekniske øvelser

#### Kvinner

;Bane- og landeveisøvelser 

## Eksterne lenker
* Resultater og profilside  på sports-reference.com
Fairy Tail

**Fairy Tail** (japansk: フェアリーテイル *Fearī Teiru*) er en japansk manga, og senere anime-serie av Hiro Mashima. Det har vært trykket i Weekly Shonen Magazine siden 23. august 2006.

Serien har også blitt publisert i Tankōbon av forlaget Kodansha, med 47 kapitler utgitt per januar 2015. *Fairy Tail* følger eventyrene til a tenåringen og  Lucy Heartfilia, som blir med i trollmennenes' klan og blir med Natsu Dragneel og blirfor å finne dragen Igneel og mange andre oppdrag de gir seg ut på. Serien finner sted i en verden kalt Fiore. Hun møter også en hel del andre personer for eksempel Erza, Gray, Happy, Carla og Wendy

## Spill
Et spill til PlayStation Portable med tittelen *[[Fairy Tail: Portable Guild]]* ble lansert under *2009 Tokyo Game Show*. Spillet blir utviklet av Konami og er planlagt lansert den 3. juni 2010. Et spill for DS, kalt *Fairy Tail Gekito Mado Shikkesen*, ble utgitt 22. juli 2010.

## Handlingsreferat
Earth Land er hjemsted for mange forskjellige laug fylt med trollmenn. Natsu Dragneel, en Dragon Slayer-trollmann som tilhører Fairy Tail-lauget, utforsker kongeriket Fiore på leting etter sin savnede adoptiv-far: dragen Igneel. I løpet av reisen blir han venn med en annen ung trollmann ved navn Lucy Heartfilia, og han inviterer henne til å bli med ham til Fairy Tail. Lucy danner et lag sammen med Natsu og hans partner, Happy.

De får også selskap av andre guild-medlemmer: Gray Fullbuster, en annen trollmann. Erza Scarlet, en magisk ridder. Wendy Marvell og Carla, en annen Dragon Slayer. Laget legger deretter ut på en rekke oppdrag sammen, som inkluderer å hanskes med kriminelle, ulovlige mørkelaug og eldgamle eteriske demoner skapt av Zeref - en udødelig trollmann.

Etter en rekke eventyr oppdager Natsu og hans følgesvenner Zeref, som bor isolert på hellig grunn i Fairy Tails som kalles Sirius Island. Trollmannen uttrykker et ønske om å få dø, på grunn av alle grusomhetene han har begått. En konflikt om Zeref oppstår mellom Fairy Tail og det mørke lauget Grimoire Heart. Dette tiltrekker seg også oppmerksomheten til den onde svarte dragen Acnologia. Senere fører Fairy Tail krig mot det eteriske mørkelauget Tartaros, som har som mål å åpne en spesiell bok som antas å inneholde E.N.D. Zerefs ultimate demon.

## Mottakelse
I Japan ble det femte nummeret av *Fairy Tail* rangert som det sjuende beste på en liste over topp-ti manga-serier, og *Fairy Tail* fikk samme plassering etter utgivelsen av det sjette nummeret. Den vant også i 2009 *Kodansha Manga Award* for «Shonen Manga», og har vunnet en japansk bransjepris 2009 for beste komedie-manga i 2009.
## Eksterne lenker
*
Djibouti under Sommer-OL 1996

**Djibouti under Sommer-OL 1996**. Fem mannlige sportsutøvere fra Djibouti deltok i to sporter, friidrett og seiling under Sommer-OL 1996 i Atlanta. Det var fjerde gangen Djibouti deltok i et sommer-OL. De vant ikke noen medaljer. Friidrettsutøveren Ahmed Salah var Djiboutis flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Bronseplassen

**Bronseplassen** er en rekonstruert gård fra bronsealderen som ligger langs fylkesvei 401 i Høvåg i Lillesand kommune i Agder.  Gården viser hvordan våre forfedre levde for om lag 3&nbsp;500 år siden. Det 25 meter lange og 8 meter brede langhuset er innredet slik folk levde på denne tiden, med plass for matlaging, oppbevaring av mat, soveplasser og rom for husdyrene. Langhusets byggematerialer er kumøkk, leire, kvister og torv. Foruten langhuset finnes det barkebåter, labyrint, offerplass og gravplass på stedet. Det demonstreres også pil- og bueskyting, og en egen fruktbarhetslabyrint. Bronseplassen har urtehage med planter som har vært brukt brukt til mat og medisiner siden bronsealderen og fram til vår tid.

Stedet har en egen avdeling fra vikingtiden (700 – 1000 – tallet e.kr.) med rekonstuksjoner fra Osebergfunnet. Her er det satt opp et stort vikingtelt, drageseng, bruksgjenstander fra vikingtiden og Grindehus-smie. Bronseplassen har servering av mat med tilknytning til bronsealderen, og er åpen i sommermånedene mai-september.

## Eksterne lenker
*  Bronseplassen
* Attraksjoner
Gabon under Sommer-OL 1996

**Gabon under Sommer-OL 1996**. Sju sportsutøvere, seks menn og en kvinne fra Gabon deltok i tre sporter, boksing, judo og friidrett under Sommer-OL 1996 i Atlanta. Det var femte gangen Gabon deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Dominica under Sommer-OL 1996

**Dominica under Sommer-OL 1996**. Seks sportsutøvere, fire menn og to kvinner fra Dominica deltok i to sporter, friidrett og svømming under Sommer-OL 1996 i Atlanta. Det var første gangen Dominica deltok i et sommer-OL, de vant ikke noen medaljer. Friidrettsutøveren Jérôme Romain var Dominicas flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Den sentralafrikanske republikk under Sommer-OL 1996

**Den sentralafrikanske republikk under Sommer-OL 1996**. Fem sportsutøvere, tre menn og to kvinner fra Den sentralafrikanske republikk deltok i en sport, friidrett under Sommer-OL 1996 i Atlanta. De var femte gangen som Den sentralafrikanske republikk deltok i et sommer-OL, de vant ikke noen medaljer. Friidrettsutøveren Mickaël Conjungo var flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Royal International Air Tattoo

**Royal International Air Tattoo** (RIAT) er verdens største militære flystevne. Og arrangeres årlig en helg midt i juli. Ved RAF Fairford i Gloucestershire i Storbritannia.
## Eksterne lenker
*
Jordiske makter

***Jordiske makter*** (originaltittel *Earthly Powers*) er en to-binds roman av Anthony Burgess. Den ble utgitt i 1980, og på norsk i 1981, oversatt av Kjell Risvik.

Romanen handler om forfatteren Kenneth Marchal Toomey, som har stor suksess innenfor komediesjangeren og derfor en romslig økonomi til å kunne reise rundt om i verden. Han vokser opp i en engelsk katolikkfamilie, der det faktum at han er homofil skaper problemer for ham, både i de nære familieforhold, og som offentlig person. Derfor drar han tidlig ut i verden, til Paris, Hollywood, Sicilia, Malaysia (Kuala Kangsar og Kuala Lumpur) og Malta, for å kunne leve fritt med sin seksualitet og sin forfattergjerning.

Romanen starter med hovedpersonen som en gammel mann på 80+ som lever som en sliten mann med en yngre, krevende elsker Geoffrey. Så ruller historien tilbake til hans tidlige ungdom under og rett etter 1. verdenskrig. Han får sin vakre søster Hortense med seg ut i verden. Hun gifter seg med en italiensk operakomponist, noe som får betydning for Toomey selv.'

## Referanser
Bjørn Forfang

**Bjørn Forfang** (født 23. april 1960 i Odda) er en norsk næringslivsmann og tidligere politiker (H).

Forfang er cand.jur. fra Universitetet i Oslo fra 1987. Han var formann i Oslo Unge Høyre 1981–1982, medlem av Unge Høyres sentralstyre 1982–1986 (1. viseformann 1984–1986) og medlem av Oslo skolestyre 1984–1987. I en tid fra 1983 var han også kommunalrådssekretær i Oslo, senere konsulent i NORAD. Han har tillike vært juridisk rådgiver, eksportkonsulent og eksportutsending for Norges Eksportråd. Forfang er i dag administrerende direktør i UBS Investment Bank i New York.

## Referanser
De forente arabiske emirater under Sommer-OL 1996

**De forente arabiske emirater under Sommer-OL 1996**. Fire sportsutøvere fra De forente arabiske emirater deltok i fire sporter under Sommer-OL 1996 i Atlanta. Det var fjerde gangen De forente arabiske emirater deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Danmark under Sommer-OL 1996

**Danmark under Sommer-OL 1996**. 119 sportsutøvere, femtifire menn og sekstifem kvinner fra Danmark deltok i fjorten sporter under Sommer-OL 1996 i Atlanta. Danmark kom på nittendeplass med fire gull-, en sølv- og en bronsemedalje. Badmintonspilleren Thomas Stuer-Lauridsen var Danmarks flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Colombia under Sommer-OL 1996

**Colombia under Sommer-OL 1996**. Førtiåtte sportsutøvere, trettini menn og ni kvinner fra Colombia deltok i ni sporter under Sommer-OL 1996 i Atlanta. De vant ikke noen medaljer. Syklisten Marlon Pérez Arango var Colombias flaggbærer under åpningsseremonien.

## Medaljer

## Kilder
* Colombia under Sommer-OL 1996: Resultater og profilside  på sports-reference.com
Ecuador under Sommer-OL 1996

**Ecuador under Sommer-OL 1996**. Nitten sportsutøvere, sytten menn og to kvinner fra Ecuador deltok i sju sporter, friidrett, boksing, seiling, sykling, skyting, svømming og tennis under Sommer-OL 1996 i Atlanta. Det var niende gangen Ecuador deltok i et sommer-OL. De kom på delt 49.-plass med en gullmedalje. Kappgjengeren Jefferson Pérez ble dermed Ecuadors første olympiske mester.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Høvik skole (Lier)

**Høvik skole** er en kombinert barneskole og ungdomsskole på Stoppen i Lier kommune som ble åpnet 20. mai 2010. I 2008 ble det besluttet å rive gamle Høvik skole, legge ned Stoppen skole og bygge en ny kombinert barne- og ungdomsskole på samme sted. Skolen har plass til 900 elever. Rektor er Lisbet Grøvdal (2010).

Arkitekt for bygget var Ottar Arkitekter. Skolens utsmykning er laget av kunstneren Martin Kuhn, med en monumental larvikittsøyle som det sentrale elementet.

## Historie
Den første Høvik skole ble åpnet i 1854 på Lierstranda. Skolen ble i 1890-årene utvidet med en ekstra bygning, men som følge av kraftig vekst i elevtallet følte man i årene etter 1900 behov for et større og fornyet skolebygg. Vedtaket om ny skole ble fattet 17. februar 1907, og man besluttet å bygge på ei tomt tilhørende Frydenlund gård, noe øst for den gamle skolen. Skolen sto ferdig høsten 1905 og ble brukt fram til 1957. Da ble Høvik skole flyttet om lag en kilometer nordover, til Stoppen. De gamle bygningene ble overtatt av Lierstranden Arbeiderlag som bygde dem om til Folkets Hus. I dag er det boliger i disse lokalene.

I 1968 ble Høviks skolebygning på Stoppen omgjort til ungdomsskole, og en helt ny enetasjers, E-formet skolebygning ble åpnet like ved. Noe senere bygde man også en ny Stoppen ungdomsskole, slik at skolebygget fra 1957 ble omgjort til St. Hallvard videregående skole. Bygget fra 1968 ble revet i 2008 da man startet arbeidet med den kombinerte barne- og ungdomsskolen.

## Høvik Skolekorps
Høvik skolekorps ble stiftet i 1952 og var helt fra starten åpent for både gutter og jenter. I 1998 slo korpset seg sammen med Lier skolekorps som rekrutterte fra skolene Egge, Gullaug og Hegg. Sammenslutningen fikk navnet Høvik og Lier skolekorps.

## Referanser


## Eksterne lenker
* Lier kommune - Høvik skole
* Ottar Arkitekter as
Pailin

**Pailin** (khmer: ប៉ៃលិន) er en provins på den nordlige kanten av Krâvanhfjellene, i det vestlige Kambodsja på grensen til Thailand. Inne i Kambodsja er Pailin omgitt av provinsen Battambang, og ble offisielt skilt ut fra Battambang til å bli en egen administrativ inndeling etter at Ieng Sarys fraksjon av Røde Khmer overga seg i 1996. Pailin er kjent for store deler av verden for lenge å ha vært et tilfluktssted for Røde Khmer, provinsen forble under deres kontroll lenge etter at de ble beseiret i 1979. 

Fra 1996 hadde Pailin særstatus som kommune (*krong*), men dette endret seg 22. desember 2008 da kong Norodom Sihamoni signerte en kongelig resolusjon som endret kommunene Kep, Pailin og Sihanoukville til provinser og justerte flere provinsielle grenser. 

## Administrativ inndeling
Provinsen er delt i to distrikter:
* 2401 Pailin (ប៉ៃលិន)
* 2402 Sala Krau (សាលាក្រៅ)
Benjamin Bent

**Benjamin C. Bent** (født 31. august 1847 i Barnsley, England, død 30. desember 1898 i New York, USA) var en kornettist som bl.a. spilte sammen med kornettlegenden Matthew Arbuckle i det berømte «Patrick Gilmore Band» i perioden 1875–1891. Bent kom senere til spille solokornett i *Frederick N. Innes' Band*. 

I 1884 la han opp som kornettist og dannet *Bent Brothers Military Band* sammen med sine tre brødre; Arthur, Fred, og Tom – alle fremragende kornettister.

## Referanser
Walter Emmerson

**Walter Emmerson** (født 19. mars 1856 i New Bedford, Massachusetts, død 2. juni 1893 i Boston, Massachusetts) var en kornettist som blant annet spilte med the Patrick Gilmore Band. Emmerson går for å være den første store *amerikanskfødte* kornettist.

## Trivia
Årsaken til at Emmerson fikk bli med i Gilmores orkester skyldtes ikke bare at Emmerson var en dyktig kornettist, den direkte årsaken var at bandet skulle på turné til England – og ettersom både Benjamin Bent og Matthew Arbuckle i sin tid hadde desertert fra den britiske hæren turte de ikke bli med på turneen. Bent og Arbuckle ble erstattet med Ezra Bagley og Walter Emmerson.

## Referanser


## Eksterne lenker
* ''Emerson Grand Concert and Walter Pelham'' by Betsy G. Miller International Trumpet Guild Journal (Engelsk)
Alice Miller

**Alice Miller** (1923–2010) var en sveitsisk psykoanalytiker og forfatter, mest kjent for sine bøker om ulike former for barnemishandling.

## Biografi
Miller forlot Polen i 1946 og bosatte seg i Sveits. I 1953 tok hun doktorgraden i filosofi, psykologi og sosiologi ved universitetet i Basel. I løpet av de neste 20 årene praktiserte hun som psykoanalytiker. Fra midten av 70-tallet utviklet hun egne teorier om barnepsykologi, og i 1979 sluttet hun å praktisere psykoanalyse. Hun gikk i stedet over til å skrive bøker og holde forelesninger. I 1986 ble hun tildelt en litterær pris oppkalt etter Janusz Korczak. Sin siste bok (*Bilder meines Lebens*) utga hun i 2006. Miller var mor til to barn.

## Millers teorier
Miller følger Freud og den psykoanalytiske tradisjonen ved å fremheve barndommens betydning for resten av et menneskes liv. Men hun var kritisk til både Freud og Jung.

Ifølge Miller finnes det ofte en sammenheng mellom psykiske og fysiske lidelser i voksen alder og ydmykelser i barndommen. Hun beskriver hvordan voksne mennesker dekker egne behov ved å pine og plage barn, det være seg i form av fysisk avstraffelse, seksuelt misbruk, omskjæring eller andre krenkelser. Hun erstatter begrepet «oppdragelse» med «ledsagelse» for å understreke at barn og foreldre er likeverdige personer. Ledsageren plikter å respektere barnets rettigheter, tolerere dets følelser og ta lærdom av dets atferd, slik at barnet ikke hemmes i sin utfoldelse. Hun hevder at dette prinsippet står i skarp kontrast til tradisjonell barneoppdragelse, der foreldrene spiller rollen som herskere, ikke tjenere. Foreldrene posisjonerer seg som herskere ved å berøve barnet dets egen vilje og tvinge det til lydighet. Hos barn som selv ydmykes, oppstår det en trang til å ydmyke andre. Fordi barn som utsettes for fysisk avstraffelse, ikke har mulighet til å forsvare seg, undertrykkes hatet og raseriet mot foreldrene. I voksen alder vil barnet rette sitt hat mot syndebukker, ofte mot egne barn, seg selv (i form av rusmiddelavhengighet osv.) eller andre voksne (i form av krig, kriminalitet osv.). Uteblir muligheten til å gjøre opp med personene som hatet opprinnelig var rettet mot, kan hatet bli umettelig.

Miller fremhever at ingen barn er voldelige fra fødselen av. Vold handler ikke om gener. Hjernen til et barn som vokser opp i kjærlige omgivelser, vil utvikle seg forskjellig fra hjernen til et barn som møtes med ondskap. Fenomenet vold eksisterer ene og alene fordi mishandlede barn i voksen alder praktiserer den lærdom som hjernen fikk innprentet i barneårene.

## Bøker oversatt til norsk
* *Barneskjebner* (1980, 1987)
* *I begynnelsen var oppdragelsen* (1986)
* *Du skal ikke merke* (1988)
* *Den ubrukte nøkkelen* (1991)
* *Den forbudte viten* (1992)

## Referanser


## Eksterne lenker
* 
* 
*  The Natural Child Project: Alice Miller Library
*  Project NoSpank: Alice Miller Index
Costa Rica under Sommer-OL 1996

**Costa Rica under Sommer-OL 1996**. Elleve sportsutøvere fra Costa Rica (seks menn og fem kvinner) deltok i seks sporter, friidrett, sykling, padling, svømming, stuping og judo under 1996 i Atlanta. De kom på delt 49.-plass med en gullmedalje. Svømmeren Claudia Poll som vant damenes 200 meter fri, ble Costa Ricas første olympiske mester.
 
## Medaljer

## Medaljevinnerne

## Kilder
* Costa Rica under Sommer-OL 1996: Resultater og profilside  på sports-reference.com
Fjolsvinnsmål

**Fjolsvinnsmål** (norrønt *Fjölsvinnsmál*) er et heltedikt som ikke var med i manuskriptet *[[Codex Regius]]*, men blir som regel tatt med i utgaver av *[[Den eldre Edda]]*. *Fjolsvinnsmål* er antagelig diktet på 1200-tallet. Diktet er eller blir betraktet som en fortsettelse av diktet *[[Grógaldr|Grogalder]]* og begge diktene blir samlet kalt for *[[Svipdagsmål]]*. 

Diktene er funnet i flere manuskripter fra 1600-tallet. I minst tre av manuskriptene finnes diktene i motsatt orden og skilt av et tredje eddadikt kalt *[[Hyndleljod]]*. I lang tid var man ikke oppmerksom på forbindelsen mellom diktene før Svend Grundtvig i 1854 forsto forbindelsen mellom fortellingen fortalt i *Grogalder* og den første halvdelen av den middelalderske nordiske balladen om *Ungen Sveidal* (*Herr Svedendal* eller *Hertig Silfverdal*). I 1856 oppdaget den norske forskeren Sophus Bugge at den siste delen av balladen tilsvarte fortellingen i *Fjolsvinnsmål*. Bugge skrev om denne forbindelsen i *Forhandlinger i Videnskabs-Selskabet* i Christiania i 1860, og kalte begge diktene til sammen *Svipdagsmål*. Senere forskere har akseptert denne tittelen.

I det første diktet lister Svipdag med støtte fra sin døde mor, volven Groa, til støtte ham i fullføre en oppgave som er gitt av hans onde stemor. I begynnelsen av *Fjolsvinnsmål* har Svipdag nådde fram til en borg på toppen av et fjell. Han søker kvinnen Menglad for å gifte seg med henne. Ved borgen møter han en vaktmann, Fjolsvinn, som ber ham om å forsvinne før han spør om navnet. Svipdag holder navnet skjult, men avslører det senere i diktet.

En spill med spørsmål og svar oppstår hvor Svipdag lærer at Menglad lever i borgen voktet av Fjolsvinn, og at ingen kan komme inn i borgen unntatt en: Svipdag. Han oppgir da sitt navn og porten åpner seg og Menglad møter Svipdag: *«No velkomen vere du / min vilje fekk eg, / helsar-kyssen du have.»*

En tolkning er at Menglad er Frøya og Svipdag representerer Odin. Dette diktet er betraktet som blant de yngste av eddadiktene, men er uansett kryptisk og en del av versene er ikke bevart i fullstendig form.

## Referanser


## Eksterne lenker
* [Fjolsvinnsord](http://www.heimskringla.no/wiki/Fjolsvinnsord_(Fjǫlsvinnsmǫ́l)) (Fjǫlsvinnsmǫ́l) oversatt av G. A. Gjessing, Kristiania 1899 
* Bellows' engelske oversettelse
* Eysteinn Björnssons utgave og oversettelse
* Guðni Jónssons utgave
Leo Linkovesi

**Leo Ensio Linkovesi** (født 8. april 1947 i Helsingfors, død 7. november 2006 i Kervo) var en finsk skøyteløper.

Linkovesi vant VM på skøyter, sprint i 1972, og deltok under vinter-OL for Finland i 1972 i Sapporo, Japan med en 6.-plass på 500 meter, og en 34.-plass på meter. 

## Personlige rekorder

## Referanser




## Eksterne lenker
* 
*  Leo Linkovesi på www.ISU.html.infostradasports.com
*  Leo Linkovesi på Jakub Majerski's Speedskating database (Adelskalender distanser og sammenlagt)